Dekksidemerking

Dekkstørrelsen er den viktigste informasjon som finnes på dekket. Størrelsen angis som en serie med tall og bokstaver, for eksempel 205/55 R 16 94 V XL.

Dette viser dekkmerkingen:

205 Dekkets slitebanebredde i millimeter 55 Dekkets profil. Dekkets høyde er her 55 prosent av bredden. R Dekkets konstruksjon, i dette tilfellet radialdekk 16 Felgens størrelse, diameter i tommer 94 Belastningsklasse V Hastighetsklasse XL Xtra Load – høyere belastningsklasse



Hastighetsklassen viser dekkets maksimale kontinuerlige kjørehastighet. Valg av hastighetsklasse avhenger av biltype og modell. Bruk av dekk med for lav hastighetsklasse påvirker kjøreegenskapene og dekk med for høy hastighetsklasse reduserer kjørekomforten.



De viktigste hastighetsklassene er



Q = 160 km/h

R = 170 km/h

S = 180 km/h

T = 190 km/h

H = 210 km/h

V = 240 km/h

W = 270 km/h

Y = 300 km/h

Vanskelig å velge riktige dekk? Slik leser du dekkmerkingen

Vet du hva nummerserien 205/55 R 16 94 V XL betyr? Den forteller hvilken type sommerdekk din bil skal ha, og er oppgitt i bilens vognkort. Her oppgis det vanligvis flere mulige dekkalternativer som bilen kan ha. Blant de godkjente dekkene kan bileieren finne dekk som er mer komfortable – eller dekk som gir mer presise styreegenskaper og er mer sportslige.